Diari Oficial de la Generalitat Valenciana


Sumari del DOGV 404, del 14-07-1986 (1986/806725)

ORDRE de 26 de juny de 1986, del Conseller d'Economia i Hisenda, per la qual es publica el text unic refós del Reglament Orgànic i Funcional de la Conselleria d'Economia i Hisenda.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1986/06/26/(1)/dof/vci/html**

### Dades del document

Número de DOGV
:   404

Data del DOGV
:   14-07-1986

Secció del DOGV
:   DISPOSICIONS GENERALS

Número del document
:   1986/806725


Data del document
:   26-06-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 26 de juny de 1986, del Conseller d'Economia i Hisenda, per la qual es publica el Text únic refós del Reglament Orgànic i Funcional de la Conselleria d'Economia i Hisenda.  
D'acord amb el que determina l'article segon del Decret 19/1986, de 24 de febrer, dispose la publicació del text únic refós del Reglament Orgànic i Funcional de la Conselleria d'Economia i Hisenda, que s'aprovà per Decret 35/1984, de 12 d'abril, amb les modificacions i adaptacions de la primera disposició esmentada.   
València, a 26 de juny de 1986.   
El Conseller d'Economia i Hisenda,  
ANTONI BIRLANGA I CASANOVA  
REGLAMENT ORGANIC I FUNCIONAL DE LA CONSELLERIA D'ECONOMIA I HISENDA DE LA GENERALITAT VALENCIANA  
TITOL I  
Dels òrgans de la Conselleria  
DISPOSICIONS GENERALS  
Article 1r  
La Conselleria d'Economia i Hisenda, màxim òrgan responsable del Consell en matèria d'Economia i Hisenda, exerceix les competències que legalment té atribuïdes en ambdues àrees sota la direcció superior del Conseller, estructurada en dos nivells: Directiu i Administratiu.   
Article 2n  
1. El nivell Directiu de la Conselleria d'Economia i Hisenda queda integrat en les següents unitats:   
1. La Secretaria General   
2. Les Direccions Generals   
En cas de vacant, absència o malaltia del Conseller serà substituït en les funcions per l'ordre establert en el punt anterior.   
2. Per assistir al Conseller en l'elaboració del programa d'activitats de la Conselleria i sota la seua presidència, es constitueix una Junta formada pel Secretari General, els Directors Generals, l'Interventor, el Tresorer i aquells responsables de serveis o dependències que el Conseller estime escaient.   
Article 3r  
La Conselleria d'Economia i Hisenda està integrada per les Direccions Generals següents:   
a) Direcció General d'Economia.   
b) Direcció General de Política Financera.   
c) Direcció General de Tributs.   
d) Direcció General de Pressuposts.   
e) Intervenció General de la Generalitat.   
f) Tresoreria General de la Generalitat.   
Article 4t  
El nivell administratiu de la Conselleria d'Economia i Hisenda està integrat per la resta d'unitats sota la dependència del Secretari General, de les Direccions Generals o directament dependent del Conseller de manera excepcional.   
Article 5é  
El nivell administratiu de la Conselleria d'Economia i Hisenda s'organitza, normalment, en serveis, seccions i negociats, amb la possibilitat de què s'establesca, quan calga, altres unitats intermèdies.   
Article 6é  
Dins del nivell administratiu i amb la màxima jerarquia, hom crea, dins de la Secretaria General, la Secretaria General Administrativa, que atendrà tots els serveis generals de la Conselleria.   
TITOL II  
De l'estructura i funcions dels òrgans directius  
CAPITOL I  
Del Conseller  
Article 7é  
El Conseller d'Economia i Hisenda és la superior autoritat de la Conselleria. Té totes les competències corresponents al seu càrrec, i expressament les funcions següents:   
1. Proposar al Consell que siguen nomenats i que cessen els alts càrrecs del seu Departament.   
2. Preparar i presentar al Govern els avantprojectes de Llei, propostes d'acord i projectes de Decret relatius a les qüestions pròpies del seu departament i refrendar aquests darrers una vegada aprovats.   
3. Formular motivadament l'avantprojecte de Pressuposts de la Conselleria.   
4. Exercir la potestat reglamentària en les matèries pròpies de la Conselleria, en forma d'Ordres d'aquesta.   
5. Proposar al Consell, perquè l'aprove, l'estructura i l?organització de la Conselleria.   
6. Executar els acords del Govern en el marc de les seues competències.   
7 . Resoldre, en darrera instància, els recursos d?alçada que s 'interposen contra les resolucions del Secretari General o dels Directors Generals, llevat de les excepcions establertes en les Lleis i els Reglaments.   
8. Resoldre els conflictes d'atribucions que hi haja entre els diversos òrgans i autoritats de la Conselleria.  
9. Exercir la direcció, iniciativa i inspecció de tots els serveis del Departament i l'alta inspecció i altres funcions que li corresponen respecte als organismes autònoms adscrits a aquest.   
10. Disposar les despeses prôpies dels Serveis de la Conselleria dins dels límits legals pressupostaris i les ordres de pagament corresponents.   
11. Atorgar o proposar, si escau, les recompenses que corresponguen i exercir les potestats disciplinàries i correctives segons les disposicions vigents.   
12. Exercir les competències atribuïdes en l'article 2 del Decret 149/85, de 4 d'octubre en matèria de Joc.   
13. Qualssevulla altres facultats que li atribuesquen les lleis, els Reglaments, el Consell o el President de la Generalitat.   
CAPITOL II  
Del Secretari General  
Article 8é  
Després del Conseller, el Secretari General és el cap superior de la Conselleria, exercirà les competències que aquell li encomane i, especialment, les que determinen els articles 74 i 75 de la Llei 5/1983, de 30 de desembre, del Govern Valencià, és a dir:   
1. Elaborar projectes o plans d?actuació i programes de necessitats i l'avantprojecte de Pressupost de la Conselleria.   
2. Prestar assistència tècnica al Conseller i Directors Generals en tot allò que necessiten.   
3. Informar el personal directiu de la Conselleria sobre la procedència legal i viabilitat econòmica dels programes d'actuacions i establir-ne els mitjans d?informació necessaris per tal mantenir-lo al corrent de totes les activitats de la Conselleria.   
4. Informar sobre els assumptes que el Conseller ha de sotmetre al Consell o al President.   
5. Proposar la millora i el perfeccionament dels serveis dels diversos centres de la Conselleria, tot vetllant per l?organització i el mètode de treball, atesos principalment els costs i rendiments.   
6. Proposar normes generals sobre adquisició de material i totes les disposicions que afecten al funcionament dels serveis.   
7. Proposar compilacions de les disposicions vigents que afecten a la Conselleria, proposar refoses i revisions de textos legals que hom considere escients i ocupar-se de les publicacions tècniques, periòdiques o no, de la Conselleria.   
8. Tramitar els nomenaments, les destinacions, les excedències, les jubilacions i els permisos dels funcionaris públics i personal altre que preste serveis en la Conselleria segons les disposicions legals i reglamentàries aplicables.   
9. Realitzar la inspecció de tots els serveis de la Conselleria i dirigir-ne el personal.   
10. Presidir la Comissió Tècnica del Joc amb les competències atribuïdes pel Decret 149/85, de 4 d'octubre.   
Article 9é  
La Secretaria General s'estructura en una sola unitat, la Secretaria General Administrativa, que té atribuïdes les funcions pròpies dels serveis generals de la Conselleria, i especialment la preparació i gestió pressupostària, el registre, l'arxiu, el control intern del personal, el manteniment d'instal·lacions, el parc mòvil, el règim interior i la coordinació dels serveis administratius.   
Article 10é  
La Secretaria General Administrativa està integrada per les unitats següents:   
-Servei Jurídic.   
-Servei de Mecanització i Informàtica.   
-Servei de Joc.   
CAPITOL III  
De la Direcció General d'Economia  
Article 11  
Correspon a la Direcció General d'Economia el desplegament de les tasques necessàries per a l?elaboració dels plans a què fa referència el número I de l'apartat 1r. de l'article 34 de l'Estatut d'Autonomia de la Comunitat Valenciana.   
Per a la qual cosa se li assignen les funcions següents:   
a) La realització, promoció i difusió d'estudis dirigits a un millor coneixement de la realitat econòmica i social de la Comunitat Valenciana i de les seues relacions amb la resta de l'economia espanyola i de l'economia internacional, especialment pel que fa a les Comunitats Europees, en les quals s'hi emmarca.   
b) L'estudi de la situació econòmica conjuntural i la realització de previsions sobre l?evolució de l'activitat econòmica valenciana.   
c) La formulació de la programació econòmica del sector públic valencià i, particularment, l?elaboració del programa Plurianual d?Inversions Públiques.   
d) La coordinació dels plans i programes sectorials tot assegurant-ne la congruència amb els generals, especialment pel que fa a inversions públiques.   
e) La col·laboració amb altres Administracions Públiques Valencianes en l?elaboració dels plans i programes d'inversions, tot assegurant-ne la coordinació amb els del Govern Autònom.   
f) La preparació en el marc del programa de desplegament regional i presentació de projectes d?inversió susceptibles de ser finançats amb fons comunitaris europeus, a iniciativa dels departaments sectorials.   
g) L'establiment de les vies de relació necessàries amb els Sindicats, les Organitzacions Empresarials, professionals i econòmiques, els experts i la Universitat, a fi que subministren el seu assessorament i col·laboració en l?elaboració dels programes econòmics del Govern Valencià.   
h) L?atenció al correcte funcionament econòmic de les empreses públiques en l'àmbit de la Comunitat Valenciana, pel que fa a les competències atribuïdes a la Generalitat.   
i) L?elaboració d'Estadístiques econòmiques d'interés per a la Generalitat Valenciana, tant a través de la realització de censos i enquestes pròpies, com de l'establiment de convenis de col·laboració amb altres institucions, en particular amb l'Institut Nacional d'Estadística.   
Article 12  
La Direcció General d'Economia s'estructura en les Unitats següents:   
-Servei de Programació Econòmica i Inversions Públiques.   
-Servei d'Estadística Econòmica.   
-Servei d'Anàlisi i Avaluació Econòmica.   
CAPITOL IV  
De la Direcció General de Política Financera  
Article 13  
La Direcció General de Política Financera constitueix un centre directiu, les funcions del qual són aquestes:   
a) Desplegar les competències previstes en l'Estatut d'Autonomia respecte a l?ordenació del crèdit, la banca i les assegurances.   
b) Instrumentar de manera específica les competències exclusives atorgades a la Generalitat sobre institucions de crèdit cooperatiu, públic i territorial i Caixes d'Estalvi.   
c) Gestionar en totes les fases l'endeutament públic de la Generalitat Valenciana en qualssevol de les formes que hi adopte.   
d) Instrumentar la concessió d'avals en el marc de la Llei de Pressuposts de la Generalitat.  
e) Dur a terme els anàlisi i les estadístiques de mercats i operacions financeres del sector públic valencià.  
f) Realitzar els estudis i informes sobre financiació interior que siguen competència de la Conselleria.  
g) En general, tota funció en matèria de política financera que li atribuesca l'ordenament jurídic vigent.  
Article 14  
La Direcció de Política Financera s'estructura de la forma següent:  
a) Servei d'Entitats Financeres.  
b) Servei de Financiació Interior, Endeutament i Avals.  
CAPITOL V  
De la Direcció General de Tributs  
Article 15  
La Direcció General de Tributs constitueix un centre Directiu,  
les funcions del qual són aquestes:  
a) Vetllar per la correcta observància de la normativa vigent en matèria de gestió, liquidació, recaptació, inspecció i revisió dels tributs i altres ingressos propis de la Generalitat Valenciana.  
b) Assegurar, segons que disposa la Llei de cessió de Tributs a la Generalitat Valenciana, el puntual desplegament de la gestió, liquidació, inspecció, recaptació i revisió dels tributs atorgats per l'Estat.  
c) Desplegar les funcions previstes per l'ordenament vigent tendents a potenciar la col·laboració entre l?Administració Central i l?Administració Autònoma, tant pel que fa als tributs atorgats com als tributs de l'Estat recaptats en el territori de la Comunitat Valenciana.  
d) Analitzar el compliment de les previsions recaptatòries: realitzar estudis de seguiment del frau fiscal, tot proposant les mesures que n'aconduesquen a l?eliminació, formular anàlisi macroeconòmics de la política fiscal, així com realitzar estudis sobre l?evolució de la pressió fiscal.  
e) Desplegar, a través del gabinet corresponent, els estudis necessaris per tal de facilitar la realització de les funcions esmentades, disposant a tal fi dels corresponents arxius documentals i jurisprudencials.  
Article 16  
La Direcció General de Tributs s'estructura en les unitats següents:  
-Inspecció Tributària.  
-Servei Facultatiu.  
-Servei Consultiu.  
-Servei de Coordinació Territorial.  
CAPITOL VI  
De la Direcció General de Pressuposts  
Article 17  
Direcció General de Pressuposts és el Centre Directiu al qual correspon la tramitació, i si s'escau, la resolució de tots els assumptes que les disposicions vigents atribuesquen a la Conselleria d'Economia i Hisenda en matèria de pressuposts de la Generalitat Valenciana, i també, entre altres, les funcions següents:  
a) L?obtenció, anàlisi i agregació, si escau, de les dades, els antecedents, els informes i les estadístiques necessàries per a l?elaboració dels projectes de pressuposts de despeses, ingressos i de beneficis fiscals.  
b) Els estudis provisionals sobre recursos del sector públic valencià i sobre política pressupostària.  
c) La recepció, informe i tramitació dels acords sobre modificacions pressupostàries.  
d) Les propostes i anàlisi de programes d?actuació, així com les seues modificacions, i el control de la realització dels objectius assignats a cada programa.  
e) Les inversions i la financiació de les societats regionals.  
f) La financiació d'inversions i dotacions.  
g) L'anàlisi i el control de les decisions de les quals es deriven conseqüències econòmiques en matèria de retribucions i efectius de personal, així com l'establiment dels mecanismes d?informació i coordinació que asseguren la implantació d'una política retributiva coherent, col laborant amb la Direcció General de la Funció Pública en l'exercici de les respectives competències.   
A més de les funcions que li correspon d'executar per mitjà dels seus serveis centrals, desplegarà les que li són pròpies a través de les oficines pressupostàries de les Conselleries.   
Article 18  
La Direcció General de Pressuposts s'estructura en les unitats següents:   
-Servei de Pressuposts de la Generalitat.   
-Servei de Gestió de Pressuposts de la Generalitat.   
CAPITOL VII  
De la Intervenció General  
Article 19  
Corresponen a la Intervenció General les funcions previstes en la Llei de 4/1984, de 13 de juny, d'Hisenda Pública de la Generalitat Valenciana i, en concret, el control de tots els actes de l?Administració de la Generalitat, els seus òrgans Autònoms i Empreses Públiques, que donen lloc al reconeixement de drets i obligacions de contingut econòmic, així com dels ingressos i pagaments que se'n deriven, i de la recaptació, inversió o aplicació en general dels seus cabals, a fi d'assegurar-ne que l?Administració de la Hisenda s'ajuste a les disposicions aplicables de cada cos. Tindrà el triple caràcter de Centre Directiu i de la Comptabilitat Pública, Centre de Control Intern i Centre de Control Financer.   
Article 20  
La Intervenció General, a més de les funcions que li corresponguen com a Direcció General de la Conselleria, desplegarà les pròpies de la seva especial competència, per si mateixa i mitjançant les unitats següents:   
-Servei Fiscal i de Comptabilitat.   
-Intervencions Delegades en els òrgans de la Generalitat Valenciana.   
-Servei d'Auditories.   
CAPITOL VIII  
De la Tresoreria General  
Article 21  
Corresponen a la Tresoreria General les funcions previstes en la Llei 4/1984, de 13 de juny, d'Hisenda Pública de la Generalitat Valenciana i, en concret, les relatives a la recaptació de drets, distribució i realització de pagaments que hagen d'executar les Caixes del Tresor; servir al principi d'unitat de caixa; respondre dels avals contraguts per la Generalitat, així com els corresponents a l?administració, conservació i defens a del Patrimoni de la Generalitat; confecció d'inventari i avaluació de tots els béns mobles i immobles que integren o hagen d'integrar l'esmentat Patrimoni; la realització de les inspeccions periòdiques d'aquest; l'elaboració de les nòmines del personal que presta serveis per al Consell i també totes aquelles que es deriven de l'Estatut d'Autonomia.   
Article 22  
La Tresoreria General, a més de les funcions que li corresponguen com a Direcció General de la Conselleria, desplegarà les pròpies de la seua especial competència, per si mateixa i mitjançant les unitats següents:   
-Dipositaria.   
-Servei de Nòmines i Habilitació del Personal.   
-Servei de Patrimoni.   
CAPITOL IX  
Disposició comuna a Intervenció i Tresoreria  
Article 23  
La Intervenció General i la Tresoreria General tindran categoria administrativa de Direcció General.   
Els nomenaments d'Interventor General i Tresorer General, hauran de recaure en funcionaris pertanyents als Cossos d'Intervenció i Comptabilitat de l'Estat, Interventors d?Administració Local, Dipositaris d?Administració Local, Interventors de la Seguretat Social o altres casos semblants als anteriors.   
CAPITOL X  
De les Delegacions Territorials  
Article 24  
1. Per a la realització de les funcions perifèriques de la Hisenda Pública de la Generalitat Valenciana hi hauran tres Unitats de Serveis Territorials establertes a Alacant, Castelló i València, cada una de les quals estendrà la seua competència a la totalitat del territori de la província respectiva.   
2. Correspondrà a aquestes unitats l'exercici de les competències pròpies de la Hisenda Pública de la Generalitat, mentre no es troben específicament atribuïdes a altres òrgans de l?administració Central o Territorial d'aquesta, i en particular. de les següents:   
a) La gestió, liquidació, recaptació i inspecció dels tributs atorgats a la Generalitat per l?Administració Central de l'Estat, en els termes establerts per la Llei de cessió corresponent i les seues disposicions complementàries.   
b) La gestió, liquidació, recaptació i inspecció dels tributs propis de la Generalitat, en la forma que en cada cas dispose la seua especial regulació.   
c) La gestió i administració del Patrimoni de la Generalitat, així com l'exercici de les competències i funcions encomanades per les disposicions sobre matèria de contractació.   
d) Els Serveis Territorials de Tresoreria.   
e) La fiscalització i intervenció de l'activitat de l?administració econòmica perifèrica de la Generalitat, la comptabilitat d'aquesta i l?ordenació de pagaments.   
f) L'exercici de les funcions i competències que atribuesquen les normes de l?Administració de la Hisenda Pública Valenciana en relació amb les Corporacions Locals i altres entitats públiques o privades, les seues delegacions i sucursals amb ubicació o activitat en l'àmbit respectiu.   
3. Al capdavant de cada Unitat Territorial hi haurà un Director dels Serveis Territorials, que tindrà caràcter de delegat de l?Administració financera de la Generalitat i representant permanent de la Conselleria d'Economia i Hisenda en el terme de la seva jurisdicció, i que serà l'òrgan regular i normal de relació entre els serveis i dependències de la Unitat i els centrals de la Conselleria   
Article 25  
1. L'estructura de les Unitats Territorials respondrà, en principi, als serveis següents:   
-Serveis Generals.   
-Serveis de Gestió Tributària.   
-Serveis d?Inspecció i Tributària.   
-Servei de Patrimoni i Valoració.   
-Servei de Tresoreria.   
-Servei d?Intervenció Territorial.   
2. Sense perjudici de la qual cosa, hom podrà crear Unitats orgàniques la tasca de les quals abasta dos o més serveis.   
DISPOSICIONS FINALS  
Primera  
El Conseller d'Economia i Hisenda dictarà les disposicions necessàries per al desplegament del que estableix aquesta Ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana   
DISPOSICIO DEROGATORIA  
Es derogat expressament el Reglament Orgànic i Funcional de la Conselleria d'Economia i Hisenda, aprovat per Decret 35/1984, de 2 d'abril, i el Decret 19/1986, de 24 de febrer, pel qual es modifiquen determinats articles del Reglament anterior, i totes les normes d'igual o inferior rang que s'oposen a l'establert en aquest Reglament.   
València, 26 de juny de 1986.   
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI